אנדראס איבנשיץ

אנדראס איבנשיץ (בגרמנית: Andreas Ivanschitz, נולד ב-15 באוקטובר 1983, באייזנשטט שבאוסטריה) הוא כדורגלן עבר אוסטרי ששיחק כקשר התקפי.

קריירה 
איבנשיץ נולד למשפחה ממוצא קרואטי. כילד, איבנשיץ החל לשחק כדורגל בקבוצה המקומית של עיירתו, ASK באומגרטן, בה בילה 9 שנים (1989-1998). ב-1998 גילו אותו ציידי הכישרונות של ראפיד וינה והחתימו אותו על חוזהו המקצועני הראשון. המשחק הראשון בו השתתף בווינה היה במסגרת הגביע האוסטרי כנגד רנשהופן ב-26 באוקטובר 1999. משחקו הראשון בליגה היה בשנת 2000 נגד ווסטנרוט זלצבורג. במהלך 177 משחקים בראפיד וינה הבקיע איבנשיץ 47 פעמים. הוא זכה עם הקבוצה באליפות ליגת העל האוסטרית ובגביע האוסטרי בעונת 2004/05 . בשנת 2003 הוא נבחר לשחקן השנה באוסטריה.

בינואר 2006 עבר איבנשיץ לשחק בשורות רד בול זלצבורג, לפני שהצטרף למועדון היווני פנאתינייקוס באוגוסט אותה השנה בהשאלה לשנתיים. ב-20 ביוני 2008, איבנשיץ חתם במועדון היווני.  ב-18 ביוני 2011 חתם לשנתיים במינץ. 

ב-10 ביוני 2013 חתם בלבאנטה הספרדית. הוא הבקיע את שערו הראשון בקבוצה בניצחון 2-1 על ראיו ואיקאנו.

ב-4 באוגוסט 2015 חתם בסיאטל סאונדרס מליגת ה-MLS.

נבחרת 
איבנשיץ שותף בכל משחקיה של הנבחרת האוסטרית במהלך טורניר הגמר של יורו 2008, שנערך במדינתה, והיה שותף להדחתה כבר בשלב הבתים המוקדם של הטורניר.

לזכותו של איבנשיץ 12 שערים ב-69 הופעות במדי הנבחרת האוסטרית.

חיים אישיים 
איבנשיץ מגיע ממשפחה עם רקע מוזיקלי, והוא מנגן במספר רב של כלים מוזיקליים.

קישורים חיצוניים

 

כדורגלנים אוסטרים
קשרי כדורגל אוסטרים
אייזנשטאדט: כדורגלנים
כדורגלני ראפיד וינה
כדורגלני רד בול זלצבורג
כדורגלני פנאתינאיקוס
כדורגלני מיינץ 05
כדורגלני לבאנטה
כדורגלני סיאטל סאונדרס
כדורגלני ויקטוריה פילזן
כדורגלני נבחרת אוסטריה
כדורגלני יורו 2008
אוסטרים ממוצא קרואטי
אוסטרים שנולדו ב-1983